钦定古今图书集成/明伦汇编/氏族典/第255卷 > 王嗣
## 钦定古今图书集成/明伦汇编/氏族典/第255卷 > 王嗣

按《蜀志王嗣传》：“嗣字承宗，犍为资中人也。其先延熙，
世以功德显著。嗣举孝廉，迁汶山太守，加安远将军，
绥集羌胡，咸悉归服，诸种素桀恶者皆降。大将军姜
维每北征羌胡，出马牛羊毡眊及义谷裨军粮，国赖
其资。后从征，为流矢所伤，数月卒。嗣为人美厚笃至，
众所爱信。嗣子及孙，羌胡见之如骨肉，或结兄弟。”

===王含===按：《蜀志姜维传》：“维令监军王含守乐城。”